ข้อใดเป็นโรค/ภาวะที่ร่างกายเสียน้ำมาก ระหว่าง ท้องเสีย หรือ อาการไข้
ท้องเสีย เพราะท้องเสียเป็นโรค/ภาวะที่ร่างกายเสียน้ำมาก ส่วนอาการไข้เป็นโรค/ภาวะที่ร่างกายมีเหงื่อออกมาก

กระหายน้ำมาก (Polydipsia หรือ Excessive thirst) คือ ความรู้สึกกระหายน้ำมากผิดปกติ อาการนี้จะเกิดต่อเนื่องตลอดเวลา มักเป็นอาการเรื้อรัง โดยอาการมักไม่หายไปถึงแม้จะดื่มน้ำมากขึ้น และมักมีอาการกระหายน้ำร่วมกับอาการผิดปกติอื่นๆ เช่น อ่อนเพลีย วิงเวียน กล้ามเนื้อเป็นตะคริว ตาพร่า เป็นลม บางคนอาจมีอาการชัก ทั้งนี้ สาเหตุพบบ่อยของภาวะ/อาการกระหายน้ำมาก คือ
- ดื่มน้ำน้อย เช่น ผู้สูงอายุ คนที่ไม่ชอบดื่มน้ำ มีแผลในช่องปากทำให้เจ็บปากไม่ยากกินอาหาร/ดื่มน้ำ โรคทางจิตเวชที่ผู้ป่วยไม่ยอมดื่มน้ำ การผ่าตัดที่มีการงดอาหารและน้ำดื่ม
- กินอาหารรสเค็มจัดเป็นประจำ เช่น ขนมขบเคี้ยวต่างๆ ผลไม้ดอง
- ดื่มเครื่องดื่มมีกาเฟอีนปริมาณมากต่อเนื่อง เพราะจะทำให้มีปัสสาวะบ่อยมากขึ้นรวมถึงปริมาณปัสสาวะแต่ละครั้งก็เพิ่มขึ้น เช่น ชา กาแฟ
- เป็นอาการของโรคต่างๆ ที่พบบ่อย คือ โรคเบาหวาน, โรคเบาจืด, โรคไต(ระยะโรคที่มีปัสสาวะมาก)ที่จะมีปัสสาวะปริมาณมากขึ้น บ่อยขึ้น ร่างกายจึงเสียน้ำมากขึ้น
- โรคที่ทำให้ต่อมน้ำลายทำงานได้ลดลง หรือเยื่อเมือกต่างๆสร้างสารคัดหลั่งน้อยลง (เช่น สร้างน้ำลายลดลง) เช่น โรคออโตอิมมูน หรือมีการผ่าตัดต่อมน้ำลายจากเนื้องอก/มะเร็งต่อมน้ำลาย หรือเป็นผลข้างเคียงจากการฉายรังสีรักษาในโรคมะเร็งระบบศีรษะและลำคอ
- ภาวะปากแห้ง: อาจจาก ผลข้างเคียงของยาบางชนิด(เช่น ยาลดความดันโลหิต), โรคของช่องปากเอง, ภาวะขาดน้ำ, ผลข้างเคียงจากยาสีฟันบางชนิด, โรคของต่อมน้ำลาย(เช่น ต่อมน้ำลายอักเสบ)
- โรค/ภาวะที่ร่างกายมีเหงื่อออกมาก เช่น อาการไข้ การออกกำลังกาย ลมแดด
- โรค/ภาวะที่ร่างกายเสียน้ำมาก เช่น ท้องเสีย อาเจียน ตกเลือด
- ผลข้างเคียงจากยาบางชนิดที่ขับน้ำออกจากร่างกายมาก: เช่น ยาขับปัสสาวะ
- ร่างกายสูญเสียน้ำจากมีแผลเปิดขนาดใหญ่ เช่น แผลน้ำร้อนลวก/ไฟไหม์ ขนาดใหญ่
อายุรศาสตร์ (อายุรศาสตร์) - Internal Medicine